REPUBLIKA HRVATSKA

ZAGREBAČKA ŽUPANIJA

GRAD IVANIĆ-GRAD

GRADONAČELNIK

KLASA: 022-01/18-01-3

URBROJ: 238/10-02-18-53

Ivanić-Grad, 21. studenoga 2018.

**GRADSKO VIJEĆE GRADA IVANIĆ-GRADA**

**n/r predsjednika Gradskog vijeća g. Željka Pongraca**

**PREDMET: Prijedlog Odluke o davanju prethodne suglasnosti za osnivanje prava građenja**

Poštovani,

Temeljem čl. 55. Statuta Grada Ivanić-Grada (Službeni glasnik Grada Ivanić-Grada, broj 02/14, 01/18), Gradonačelnik Grada Ivanić-Grada utvrdio je prijedlog

**ODLUKE**

**o davanju prethodne suglasnosti za osnivanje prava građenja**

Predlaže se predsjedniku Gradskog vijeća Grada Ivanić-Grada da prethodno navedeni prijedlog po potrebi dostavi nadležnom radnom tijelu Gradskog vijeća Grada Ivanić-Grada kako bi isto dalo svoje mišljenje odnosno iznijelo određeni prijedlog.

Za izvjestiteljicu na sjednici Gradskog vijeća određuje se Tihana Vuković Počuč, Privremena pročelnica u Upravnom odjelu za lokalnu samoupravu, pravne poslove i društvenu djelatnost.

S poštovanjem,

GRADONAČELNIK:

Javor Bojan Leš, dr. vet. med.

Temeljem članka 35. Zakona o lokalnoj i područnoj (regionalnoj) samoupravi (Narodne novine, broj 33/01, 60/01 – vjerodostojno tumačenje, 129/05, 107/07, 125/08, 36/09, 144/12, 19/13 – pročišćeni tekst, 137/15 i 123/17 ), Pravilnika o provedbi mjere 7 „ Temeljne usluge i obnova sela u ruralnim područjima „ iz Programa ruralnog razvoja Republike Hrvatske za razdoblje 2014.-2020. (NN 48/18 ), članka 50. Statuta Dječjeg vrtića Ivanić-Grad i članka 35. Statuta Grada Ivanić-Grada (Službeni glasnik, broj 02/14, 01/18) Gradsko vijeće Grada Ivanić-Grada na svojoj . sjednici održanoj dana . studenoga 2018. donijelo je sljedeću

**ODLUKU**

**o davanju prethodne suglasnosti za osnivanje prava građenja**

Članak 1.

Gradsko vijeće Grada Ivanić-Grada razmatralo je Odluku Upravnog vijeća Dječjeg vrtića Ivanić-Grad o davanju suglasnosti za osnivanje prava građenja na zk.č.br. 608 zgrada i dvor u mjestu površine 6020 m2 upisana u zkul 616 k.o. Posavski Bregi kod Općinskog suda u Velikoj Gorici, Zemljišnoknjižni odjel Ivanić-Grad u korist Grada Ivanić-Grada koja je usvojena na 12. sjednici Upravnog vijeća Dječjeg vrtića Ivanić-Grad održanoj 13.11.2018.

Članak 2.

Osnivanje prava građenja zasnovat će se radi realizacije provedbe ulaganja u „ Rekonstrukciju Dječjeg vrtića Ivanić-Grad, objekt Tratinčica, Posavski Bregi, Savska 69/d na katastarskoj čestici zk.č.br. 608 – k.o. Posavski Bregi ( Posavski Bregi ) “ u Gradu Ivanić-Gradu unutar mjere 07 „temeljne usluge i obnova sela u ruralnim područjima“ iz programa ruralnog razvoja Republike Hrvatske za razdoblje 2014 – 2020 ukupne vrijednosti projekta u iznosu od **1.450.667,95 kn.**

Gradsko vijeće Grada Ivanić-Grada daje suglasnost na odluku Upravnog vijeća Dječjeg vrtića Ivanić-Grad o davanju suglasnosti za osnivanje prava građenja na nekretnini opisanoj u čl. 1. ove Odluke.

Članak 3.

Ova Odluka stupa na snagu prvog dana od dana objave, a objavit će se u Službenom glasniku Grada Ivanić-Grada.

REPUBLIKA HRVATSKA

ZAGREBAČKA ŽUPANIJA

GRAD IVANIĆ-GRAD

GRADSKO VIJEĆE

KLASA: Predsjednik Gradskog vijeća:

URBROJ:

Ivanić-Grad, 2018. Željko Pongrac, pravnik kriminalist

|  |  |
| --- | --- |
| **PREDMET:** | **Prijedlog Odluke o davanju prethodne suglasnosti za osnivanje prava građenja** |
| **PRAVNI TEMELJ:** | Temeljem članka 35. Zakona o lokalnoj i područnoj (regionalnoj) samoupravi (Narodne novine, broj 33/01, 60/01 – vjerodostojno tumačenje, 129/05, 107/07, 125/08, 36/09, 144/12, 19/13 – pročišćeni tekst, 137/15 i 123/17 ), članka 35. u svezi članka 391. Zakona o vlasništvu i drugim stvarnim pravima (Narodne novine broj, 91/96, 68/98, 137/99, 22/00, 73/00, 114/01, 79/06, 141/06, 38/09, 153/09, 143/12 i 152/14), Pravilnika o provedbi mjere 7 „ Temeljne usluge i obnova sela u ruralnim područjima „ iz Programa ruralnog razvoja Republike Hrvatske za razdoblje 2014.-2020. (NN 48/18 ), članka 50. Statuta Dječjeg vrtića Ivanić-Grad i članka 35. Statuta Grada Ivanić-Grada (Službeni glasnik broj, 02/14, 01/18) |
| **STRUČNA OBRADA:** | Upravni odjel za lokalnu samoupravu, pravne poslove i društvenu djelatnost |
| **NADLEŽNOST ZA DONOŠENJE:** | Gradsko vijeće Grada Ivanić-Grada |

**OBRAZLOŽENJE:**

Svrha donošenja ove odluke je dokaz pravnog interesa traženog temeljem odredaba Pravilnika o provedbi mjere 7 „ Temeljne usluge i obnova sela u ruralnim područjima „ iz Programa ruralnog razvoja Republike Hrvatske za razdoblje 2014.-2020. ( NN 48/18 ) i natječaja za provedbu podmjere 7.4. tipa operacije 7.4.1. » Ulaganja u pokretanje, poboljšanje ili proširenje lokalnih temeljnih usluga za ruralno stanovništvo, uključujući slobodno vrijeme i kulturne aktivnosti te povezanu infrastrukturu « raspisanog temeljem Programa ruralnog razvoja Republike Hrvatske 2014. – 2020. na koji je Grad Ivanić-Grad izvršio prijavu. Ukupna vrijednost projekta sukladno projektno-tehničkoj dokumentaciji uključujući prihvatljive i neprihvatljive troškove, opće troškove i PDV iznosi **1.450.667,95 kn.**

Sredstva potpore osiguravaju se iz proračuna Europske unije i državnog proračuna Republike Hrvatske, od čega Europska unija sudjeluje s 85 posto udjela, a Republika Hrvatska s 15 posto udjela.

Prihvatljiva ulaganja temeljem ovog natječaja su ulaganja u naseljima do 5.000 stanovnika. Intenzitet javne potpore po projektu/operaciji ovisi o indeksu razvijenosti, a za Grad Ivanić-Grad taj intenzitet potpore iznosi do 90 % iznosa prihvatljivih troškova.

Detaljan opis investicije nalazi se u prilogu koji čini sastavni dio predložene odluke.